**Mesto Rajecké Teplice, Námestie SNP 29/1, 013 13 Rajecké Teplice**

**ZARIADENIE PRE SENIOROV HARMÓNIA**

**Vážení občania,**

Mesto Rajecké Teplice plánuje od roku 2024 **zabezpečiť poskytovanie sociálnej služby v Zariadení pre seniorov Harmónia.**

Zariadenie vznikne rekonštrukciou objektu bývalej materskej školy na ul. Pri Bystričke v Rajeckých Tepliciach. Ide o zariadenie komunitného typu s kapacitou 12 osôb.  Poskytne celoročnú starostlivosť občanom s nepriaznivým zdravotným stavom v dvoch bytoch po 6 osôb. Jednolôžkové a dvojlôžkové izby budú vybavené vlastným sociálnym zariadením (bezbariérovou kúpeľňou s WC a sprchovým kútom). V rámci bytu bude k dispozícií kuchynka s jedálenskou časťou, televízorom, práčkou a sušičkou.

 V zariadení pre seniorov sa poskytuje sociálna služba fyzickej osobe, ktorá dovŕšila dôchodkový vek a je odkázaná na pomoc inej fyzickej osoby a jej stupeň odkázanosti je najmenej IV. podľa prílohy č. 3 zákona o sociálnych službách č. 448/2008 Z. z., alebo fyzickej osobe, ktorá dovŕšila dôchodkový vek a poskytovanie sociálnej služby v tomto zariadení potrebuje z iných vážnych dôvodov.

V zariadení pre seniorov sa poskytuje pomoc pri odkázanosti na pomoc inej fyzickej osoby, sociálne poradenstvo a sociálna rehabilitácia, ubytovanie a stravovanie, upratovanie, pranie, žehlenie a údržba bielizne a šatstva, osobné vybavenie.

**NÁVRATKA**

1.Mám záujem o poskytovane sociálnej služby v ZPS Harmónia od 1.1.2024

2.Mám záujem o poskytovane sociálnej služby v ZPS Harmónia od dátumu ......................

3.Mám záujem o umiestnenie príbuzného z iného zariadenia do ZPS Harmónia

(označte x)

**Meno a priezvisko žiadateľa:.....................................................................................................**

**Telefonický kontakt žiadateľa:..................................................................................................**

Meno a priezvisko kontaktnej osoby:...........................................................................................

Telefonický kontakt kontaktnej osoby:.........................................................................................

**V prípade Vášho záujmu o poskytovanie sociálnej služby v Zariadení pre seniorov Harmónia môžete vyplnenú návratku doručiť do konca mája na MsÚ** **v Rajeckých Tepliciach.** (Osobne na sekretariát č. d. 63, na sociálny referát č. d. 23 alebo do schránky pri vstupe do budovy od námestia). Bližšie informácie Vám poskytneme na prízemí mestského úradu: Bc. Jana Hudeková, prípadne telefonicky na čísle **041/507 04 16.**